На основу чл. 99. и 119. став 1. тачка 1) Закона о основама система об­разовања и васпитања („Службени гласник РС“, број 88/17), Школски одбор Основне школе „Бранко Радичевић“ у Бољевцима (у даљем тексту: Школа), на седници одржаној 31.01.2018. године, донео је

**П Р А В И Л Н И К**

**О УНУТРАШЊОЈ ОРГАНИЗАЦИЈИ РАДА ШКОЛЕ**

**I ОСНОВНЕ ОДРЕДБЕ**

**Члан 1.**

Правилником о унутрашњој организацији рада Школе (у даљем тексту: Правилник) уређује се унутрашња организација рада матичне школе и издвојених одељења Школе.

**II ОРГАНИЗАЦИЈА РАДА ШКОЛЕ**

**Члан 2.**

Школа обавља делатност основног образовања и васпитања у седиш­ту у Бољевцима, улица Браће Кокар број 5 (у даљем тексту: матична школа), и у издвојеним одељењу у Прогару, улица Момира Пуцаревића број 2.

У згради матичне школе налазе се канцеларије директора, секретара, шефа рачу­новодства, благајника, педагога и психолога Школе.

У згради матичне школе налазе се и школска библиотека и архива Школе.

**Члан 3.**

Радом Школе руководи директор Школе (у даљем тексту: директор), уз помоћ помоћника директора.

**Члан 4.**

Образовно-васпитна делатност у Школи се обавља у оквиру петодневне радне недеље, од понедељка до петка, а суботом и недељом у складу са школским календаром и плановима и програмима Школе.

Пратећи послови (административно-финансијски и помоћно-технички послови) обављају се у оквиру петодневне радне недеље.

Од правила из става 2. овог члана одступа се ако то захтевају потребе рада Шко­ле, а нарочито потребе образовно-васпитне делатности.

**Члан 5.**

Образовно-васпитна делатност у матичној школи обавља се у две смене.

Прва смена почиње рад у 8:00 часова, а друга смена 13:00, односно у 13:30 часова уколико се по распореду у другој смени одвија настава ученика од петог до осмог разреда.

Дежурни наставник у Школу долази 30 минута пре почетка наставе у смени.

Пре почетка прве и друге смене могу се заказивати претчаси, у складу са распо­редом часова.

**Члан 6.**

У издвојеним одељењима образовно васпитни рад обавља се на исти начин као и у матичној школи.

Пре времена наведеног у ставу 1. овог члана могу се заказивати претчаси, у скла­ду са распоредом часова.

**Члан 7.**

Ученици имају велики одмор и мале одморе.

Велики одмор траје 15 минута и ученици га користе после другог часа.

Мали одмори трају по пет минута и ученици их користе између часова.

**Члан 8.**

Запослени у Школи имају право на одмор у току дневног рада у складу са Зако­ном о раду и општим актом, а користе га по распореду који утврди директор.

**Члан 9.**

Директор и помоћник директора у оквиру осмочасовног радног времена раде у првој или другој смени, или комбиновано, према одлуци директора, у зависности од потреба процеса рада Школе.

**Члан 10.**

 Психолог Школе ради у првој смени од 8:00 часова до 14:00 часова

**Члан 11.**

Библиотекар Школе ради само у првој смени, од 8:00 до 15:00 часова.

**Члан 12.**

Административно-финансијско особље Школе ради само у првој смени, од 8:00 до 16:00 часова.

**Члан 13.**

Помоћно-техничко особље у матичној школи ради у две смене.

Прва смена почиње у 7:00 часова, а завршава се у 13:30 часова.

Друга смена почиње у 13:00 часова, а завршава се у 19:30 часова.

**Члан 14.**

Помоћно-техничко особље у издвојеним одељењима ради на исти начин као и помоћно – техничко особље у матичној школи.

**III. ЗАВРШНЕ ОДРЕДБЕ**

**Члан 15.**

Правилник ступа на снагу осмог дана од дана објављивања на огласној табли Школе.

Председник Школског одбора

Aлександар Степановић

Правилник је заведен под деловодним бројем 100-3/18 од 31.01.2018. године, објављен је на огласној табли Школе дана 01.02.2018. године, а сту­пио је на снагу дана 09.02.2018. године.

Секретар Школе

Санела Стевановић